ai4bharat/Pralekha huggingface dataset:
কর্মী, জন-অভিযোগএবংপেনশনমন্ত্রক
লখনৌতে আগামীকাল থেকে "রাজ্য জনপ্রশাসনিক সংস্থা গুলিকে শক্তিশালী করা" সম্পর্কিত দুদিনের আঞ্চলিক সম্মেলন অনুষ্ঠিত হবে
ভবিষ্যতে জন সমস্যার সমাধান গুলির জন্য জাতীয় এবং রাজ্য স্তরের প্রশিক্ষণ সংস্থাগুলিকে একই প্লাটফর্মে নিয়ে আসার জন্য সম্মেলনে আলোচনা করা হবে
নতুন দিল্লি, ১০ নভেম্বর, ২০২১
প্রশাসনিক সংস্কার এবং জন অভিযোগ সংক্রান্ত বিভাগ, ডিপার্টমেন্ট অফ অ্যাডমিনিস্ট্রেটিভ রিফর্মস এন্ড পাবলিক গ্রিইভান্সেস, উত্তরপ্রদেশ সরকারের সহযোগিতায় "রাজ্য জনপ্রশাসনিক সংস্থা গুলিকে শক্তিশালী করা" সম্পর্কিত বিষয়ে আগামীকাল থেকে দু-দিনের আঞ্চলিক সম্মেলনের আয়োজন করেছে। লখনৌতে সেমি ভার্চুয়াল মোডে এই সম্মেলন অনুষ্ঠিত হবে।
উত্তরপ্রদেশের মুখ্যমন্ত্রী শ্রী যোগী আদিত্যনাথ এই সম্মেলনের উদ্বোধন করবেন। তাঁর সঙ্গে উপস্থিত থাকবেন বিজ্ঞান ও প্রযুক্তি মন্ত্রকের স্বাধীন দায়িত্বপ্রাপ্ত মন্ত্রী ডক্টর জিতেন্দ্র সিং, উত্তর প্রদেশ সরকারের মুখ্য সচিব শ্রী রাজেন্দ্র কুমার তিওয়ারি, ওই সরকারের প্রশাসনিক সংস্কার ও জন অভিযোগ দপ্তরের সচিব শ্রী সঞ্জয় সিং এবং ক্যাপাসিটি বিল্ডিং কমিশনের চেয়ারম্যান শ্রী আদিল জয়নুল ভাই।
ইন্ডিয়ান ইনস্টিটিউট অফ পাবলিক অ্যাডমিনিস্ট্রেশন এর মহানির্দেশক শ্রী সুরেন্দ্র নাথ ত্রিপাঠী "অনুষদের সক্ষমতা বৃদ্ধি" বিষয়ে প্রাক- উদ্বোধন অধিবেশন-১ এর সভাপতিত্ব করবেন। শ্রী পারভীন পরদেশী, সদস্য  ক্যাপাসিটি বিল্ডিং কমিশন, প্রাক উদ্বোধনী অধিবেশন- ২ এর সভাপতিত্বে করবেন। এই অধিবেশনে "জীবনযাত্রার মানোন্নয়নের জন্য ভবিষ্যৎ জন সমাধানের রূপান্তর করণ" বিষয়ে আলোচনা করা হবে।
সম্মেলনের দ্বিতীয় দিনে, "মিশন কর্মযোগী এবং প্রশিক্ষণের ভবিষ্যৎ দৃষ্টিভঙ্গি" এই বিষয়ের ওপর উপস্থাপনা করা হবে। এই অধিবেশনে সভাপতিত্ব করবেন ক্যাপাসিটি বিল্ডিং কমিশনের চেয়ারম্যান শ্রী আদিল জয়নুল ভাই।
এই সম্মেলনের মূল উদ্দেশ্য হচ্ছে, একই জাতীয় এবং রাজ্য স্তরের প্রশিক্ষণ কেন্দ্র গুলিকে একই প্লাটফর্মে নিয়ে আসা। যাতে জীবনের মানোন্নয়ণ এবং ভবিষ্যতে জন অভিযোগের সমাধানের জন্য গভর্নেন্স -এর উদীয়মান প্রয়োজনীয়তা গুলিকে ভাগ করে নেওয়া যায়। "মিশন কর্মযোগীর" লক্ষ্য হিসাবে ক্রমাগত সক্ষমতা বৃদ্ধির জন্য প্রশাসনিক সংস্থা গুলির মধ্যে সমন্বয় আনা প্রয়োজন। বিভিন্ন সংস্থার প্রতিনিধিরা আধা ভার্চুয়াল মোডে এই সম্মেলনে অংশগ্রহণ করবেন। এই সম্মেলনটি আসলে নাগরিক কেন্দ্রিক শাসনের সুবিধার্থে প্রশাসনিক প্রশিক্ষণ ও সক্ষমতা বৃদ্ধিতে সর্বোত্তম অনুশীলনের প্রয়োজনীয়তা এবং বাস্তবায়নের অভিজ্ঞতা ভাগ করার জন্য একটি সাধারন প্লাটফর্ম তৈরির প্রচেষ্টা বলা যায়। ই-গভর্নেন্স হচ্ছে, সবচেয়ে স্বচ্ছ এবং নাগরিক বান্ধব প্রশাসনের মাধ্যমে উন্নত পরিষেবা প্রদান করা।
CG/ SB
(Visitor Counter : 120
রেলমন্ত্রক
ভারতীয় রেল নিখরচায় ৩০ লক্ষ মিল বিতরণ করেছে
নতুন দিল্লি, ৩০ এপ্রিল, ২০২০
কোভিড-১৯ লকডাউনের সময় ভারতীয় রেলের বিনামূল্যে রান্না করা গরম খাবার তথা মিল বিতরণের পরিমাণ আজ ৩০ লক্ষ ছাড়িয়ে গেছে। গত ২০ এপ্রিল, ভারতীয় রেলপথে বিনামূল্যে খাবার বিতরণের পরিমাণ ছিল ২০ লক্ষ এবং শেষ ১০ দিনে, বিনামূল্যে আরো ১০ লক্ষ মিল বিতরণ করা হয়েছে।
কোভিড মহামারী যেভাবে বিশ্বব্যাপী ছড়িয়ে পড়েছে তার জন্য বিপুল সংখ্যক নাগরিক অনাহারের মতো পরিস্থিতিতে পড়েছেন। লকডাউনের জেরে বিভিন্ন অঞ্চলে আটকে রয়েছেন দিনমজুর, শিশু, শ্রমিক, গৃহহীন, দরিদ্র এবং আরও অনেক মানুষ।
কোভিড-১৯-এর কারণে লকডাউন চালু হওয়ার পর মার্চ থেকে বেশ কয়েকটি রেল জোনে ভারতীয় রেলওয়ে কর্মীরা দরিদ্রদের গরম রান্না করা খাবার বিতরণের জন্য নিরলস পরিশ্রম করে চলেছে। ভারতীয় রেলওয়ে আইআরসিটিসি বেস রান্নাঘর, আরপিএফ কর্মী এবং স্বেচ্ছাসেবীদের সহযোগিতায় কাগজের প্লেটে করে মধ্যাহ্নভোজন ও প্যাকেটে করে দুপুরের খাবারের সরবরাহ করছে। দরিদ্রদের খাবার সরবরাহের সময় সামাজিক দূরত্ব এবং স্বাস্থ্যনীতি মেনে চলা হচ্ছে।
রেল স্টেশন ছাড়াও আরপিএফ, জিআরপি, সংশ্লিষ্ট অঞ্চলে রাজ্য সরকার, জেলা প্রশাসন এবং স্বেচ্ছাসেবী সংস্থার সহায়তায় রেলওয়ে স্টেশনগুলিতে ও আশেপাশে বসবাসরত দরিদ্র লোকদের খাবার বিতরণ করা হচ্ছে।
দিল্লি, বেঙ্গালুরু, হুবলি, মুম্বই সেন্ট্রাল, আহমেদাবাদ, ভূসাওয়াল, হাওড়া, পাটনা, গয়া, রাঁচি, কাটিহার, দ্বীন দয়াল উপাধ্যায়, কর্ণাটক গুয়াহাটি, সমস্তীপুর, প্রয়াগ রাজ, বিশাখাপত্তনম, পুনে, হাজীপুর, রায়পুর এবং টাটানগরে আইআরসিটিসি'র রান্নাঘর তৈরি ৩০ লক্ষ রান্না খাবার এ পর্যন্ত বিতরণ করা হয়েছে।
এর মধ্যে প্রায় ১৭.১৭ লক্ষ রান্না করা খাবার আইআরসিটিসি সরবরাহ করে, আরপিএফ তাদের নিজস্বটাকা থেকে ৫.১৮ লক্ষ খাবার সরবরাহ করে, বাণিজ্য বিভাগ এবং রেলওয়ের অন্যান্য বিভাগগুলি প্রায় ২.৫৩ লক্ষ খাবার সরবরাহ করেছে। রেলওয়ে সংস্থাগুলির সাথে কাজ করা এনজিওরা প্রায় ৫.৭০ লক্ষ খাবার দিয়ে সাহায্য করেছে
আইআরসিটিসি এবং অন্যান্য রেল বিভাগ, এনজিও এবং রেলওয়ে সুরক্ষা বাহিনী  তাদের নিজস্ব রান্নাঘরে তৈরি দরিদ্রদের জন্য প্রস্তুত খাবার বিতরণে সহায়ক ভূমিকা পালন করছে। গত ২৮ মার্চ, আরপিএফ ৭৪ টিরও বেশি জায়গা থেকে ৫৪১৯ জন দরিদ্র মানুষকে খাদ্য সরবরাহ শুরু করে, দিন দিন খাদ্য বিতরণের পরিমাণ বৃদ্ধি করে। আরপিএফ বর্তমানে দেশব্যাপী প্রায় ৩০০টি স্থান থেকে প্রতিদিন ৫০,০০০ লোককে খাবার সরবরাহ করেছে।
(CG/SS
যোগাযোগওতথ্যপ্রযুক্তিমন্ত্রক
স্পেকট্রাম নিলাম সম্পন্ন হয়েছে; প্রত্যাশার চেয়ে অধিক সাড়া পাওয়া গেছে
নতুন দিল্লি, ০২ মার্চ, ২০২১
স্পেকট্রাম নিলামের জন্য এবার সর্বোচ্চ ডাক হয়েছে ৭৭,৮১৪.৮০ কোটি টাকা। আজ ৬৬৮.২০ কোটি টাকার বর্ধিত ডাক হয়েছে। কেন্দ্রীয় যোগাযোগ মন্ত্রকের অধীন টেলি যোগাযোগ বিভাগের সচিব শ্রী অংশু প্রকাশ আজ ২০২১ সালের স্পেক্ট্রাম নিলাম সম্পন্ন করেছেন। এই নিলাম ডাক শুরু হয়েছিল ১ মার্চ। মোট ছয় দফা ডাকের পর আজ বেলা ১২ টা ৪৫ মিনিটে তা শেষ হয়।
শ্রী অংশু প্রকাশ জানান, ৮০০ মেগাহার্জ, ৯০০ মেগাহার্জ, ১৮০০ মেগাহার্জ, ২১০০ মেগাহার্জ এবং ২৩০০ মেগাহার্জ ব্যান্ডের জন্য নিলাম ডাকা হয়েছিল।
তিনজন দরদাতা ভারতী এয়ারটেল লিমিটেড, ভোদাফোন আইডিয়া লিমিটেড এবং রিলায়েন্স জিও ইনফোকম লিমিটেড এই নিলামে অংশ নিয়েছিল।
পরিসংখ্যানএবংকর্মসূচিরূপায়ণমন্ত্রক
ভারতে পোর্টাল রিপোর্টিং একটি নিয়ম অনুসারে রোজগার সংক্রান্ত তথ্যাদি
নয়াদিল্লি, ২৫ জুন, ২০২০
পরিসংখ্যান ও কর্মসূচি রূপায়ণ মন্ত্রকের অধীনস্থ সংস্থা, জাতীয় পরিসংখ্যান দপ্তর দেশে ২০১৭’র সেপ্টেম্বর থেকে ২০২০’র এপ্রিল মাস পর্যন্ত কর্মসংস্থান সংক্রান্ত তথ্যাবলী প্রকাশ করেছে। নির্দিষ্ট কিছু সরকারি সংস্থার প্রশাসনিক তথ্যের ওপর ভিত্তি করে এই পরিসংখ্যান তৈরি করা হয়েছে। এ বিষয়ে বিস্তারিত জানতে এই লিঙ্কে ক্লিক করুন –
http://pibcms.nic.in/WriteReadData/userfiles/Payroll%20Reporting%20for%2025%20June%202020.pdf
(CG/CB/SB
স্বরাষ্ট্র মন্ত্রক
পদ্ম পুরস্কার – ২০১৯-এর জন্য ১,২০০-রও বেশি মনোনয়ন পেশ; ১৫ই সেপ্টেম্বর পর্যন্ত চলবে এই প্রক্রিয়া
২০১৯-এর সাধারণতন্ত্র দিবস উপলক্ষে যে পদ্ম পুরস্কার ঘোষণা করা হবে তার অনলাইন মনোনয়ন / সুপারিশের শেষ দিন ধার্য হয়েছে ২০১৮-র ১৫ই সেপ্টেম্বর। ইতিমধ্যেই ১,৬৫৪টি মনোনয়ন ওয়েবসাইটে নথিভুক্ত হয়েছে। এর মধ্যে এ পর্যন্ত ১,২০৭টি মনোনয়নের কাজ সম্পূর্ণ হয়েছে। ২০১৮-র পয়লা মে মনোনয়নের সূচনার দিন থেকে এ পর্যন্ত এই অগ্রগতি হয়েছে।
কেন্দ্রীয় মন্ত্রক / বিভাগ, রাজ্য / কেন্দ্রশাসিত অঞ্চলের সরকার, ভারতরত্ন এবং পদ্মবিভূষণ পুরস্কারপ্রাপক, বিভিন্ন উৎকর্ষমূলক প্রতিষ্ঠান এবং অন্যান্য বেশ কিছু উৎস থেকে পদ্ম পুরস্কারের জন্য মনোনয়ন আহ্বান করা হয়েছে। ২০১৮-র ২৫শে এপ্রিল, কেন্দ্রীয় স্বরাষ্ট্র মন্ত্রকের জারি করা বিজ্ঞপ্তিতে উপযুক্ত প্রতিভাবান যে সব ব্যক্তির কাজের স্বীকৃতি দেওয়া প্রয়োজন, এই ধরণের ব্যক্তিদের চিহ্নিত করতে সমন্বিত উদ্যোগের জন্য এইসব মন্ত্রক, বিভাগ ও প্রতিষ্ঠানকে অনুরোধ জানানো হয়।
পদ্ম পুরস্কারের জন্য মনোনয়ন / সুপারিশ কেবলমাত্র অনলাইনের মাধ্যমে www.padmaawards.gov.in নামে পদ্ম পুরস্কারের বিশেষ পোর্টালে গ্রহণ করা হয়। দেশের সমস্ত নাগরিক নিজেদের নাম সহ বিভিন্ন ব্যক্তির নাম এই পুরস্কারের জন্য মনোনয়ন / সুপারিশ করতে পারেন। এই মনোনয়ন / সুপারিশের জন্য পদ্ম পোর্টালে দেওয়া নির্দিষ্ট ফরম্যাটে প্রাসঙ্গিক তথ্য থাকতে হবে। এছাড়া, সর্বোচ্চ ৮০০ শব্দের মধ্যে সংশ্লিষ্ট ব্যক্তি সম্পর্কে একটি প্রশংসাপত্র, যার মধ্য দিয়ে সংশ্লিষ্ট ব্যক্তিটির ব্যতিক্রমী কাজ / পরিষেবা এবং তার নিজ নিজ ক্ষেত্রের উল্লেখ থাকতে হবে। অনলাইনে কোন ব্যক্তির নাম সুপারিশ করতে হলে প্রয়োজনীয় তথ্যগুলি সেখানে ফরম্যাটে যথাযথভাবে পূরণ করতে হবে।
পদ্মবিভূষণ, পদ্মভূষণ এবং পদ্মশ্রী-র মতো পদ্ম পুরস্কারগুলি আমাদের দেশের সর্বোচ্চ অসামরিক পুরস্কার। ১৯৫৪ সালে শুরু হওয়া এই পুরস্কার প্রতি বছর সাধারণতন্ত্র দিবসের দিন ঘোষণা করা হয়। এই পুরস্কারের মাধ্যমে বিশেষ কাজের স্বীকৃতি দেওয়া হয় এবং সর্বক্ষেত্রে মানুষের ব্যতিক্রমী পরিষেবা, কাজ এবং অগ্রগতির জন্য এই পুরস্কার দেওয়া হয়ে থাকে। শিল্প, সাহিত্য, শিক্ষা, ক্রীড়া, চিকিৎসা, সামাজিক কাজ, বিজ্ঞান ও প্রযুক্তি, জনসাধারণের কাজ, সিভিল সার্ভিস, শিল্প ও বাণিজ্য – এইসব ক্ষেত্রেই শ্রেষ্ঠ কাজের স্বীকৃতিতে এই পুরস্কারের জন্য মনোনয়ন দেওয়া যায়।
জাতি, পেশা, সামাজিক অবস্থান অথবা লিঙ্গ ব্যাতিরেকে সমস্ত ব্যক্তি এই পুরস্কারের জন্য যোগ্য বলে বিবেচিত হন। পদ্মবিভূষণ, ব্যতিক্রমী এবং অসাধারণ পরিষেবার জন্য, পদ্মভূষণ, উচ্চপর্যায়ের অসাধারণ পরিষেবা এবং যে কোন ক্ষেত্রে অসামান্য কাজের স্বীকৃতিতে পদ্মশ্রী দেওয়া হয়ে থাকে।
স্বরাষ্ট্র মন্ত্রকের বিজ্ঞপ্তিতে মহিলা, সমাজের দুর্বলতর শ্রেণী, তপশিলি জাতি এবং উপজাতি, দিব্যাঙ্গ শ্রেণীর মধ্য থেকে যাঁদের কাজের স্বীকৃতি পাওয়া উচিৎ, সেইসব প্রতিভাবান মানুষদের চিহ্নিত করার জন্য উদ্যোগ নিতে সংশ্লিষ্ট সকলকে অনুরোধ জানানো হয়। চিকিৎসক এবং বিজ্ঞানী বাদে, রাষ্ট্রায়ত্ত সংস্থাগুলিতে কর্মরত সরকারি কর্মচারীরা এই পুরস্কারের জন্য বিবেচিত হন না।
এ বিষয়ে বিস্তারিত জানতে কেন্দ্রীয় স্বরাষ্ট্র মন্ত্রকের ওয়েবসাইট – www.mha.nic.in-এর অ্যাওয়ার্ডস অ্যান্ড মেডেল্স-এ ক্লিক করতে হবে। এ সংক্রান্ত নিয়মকানুনগুলি কেন্দ্রীয় স্বরাষ্ট্র মন্ত্রকের ওয়েবসাইটের এই লিঙ্ক থেকে জানা যাবে – http://padmaawards.gov.in/SelectionGuidelines.aspx।
(Visitor Counter : 66
নীতিআয়োগ
কোভিড পরবর্তী সময়ে অর্থনৈতিক গতি প্রকৃতি নির্ধারণে প্রধানমন্ত্রীর সঙ্গে বিশিষ্ট অর্থনীতিবিদদের বৈঠকের আয়োজন করেছে নীতি আয়োগ
নয়াদিল্লী, ০৯ জানুয়ারি, ২০২১
কোভিড পরবর্তী সময়ে অর্থনৈতিক গতি প্রকৃতি নির্ধারণে প্রধানমন্ত্রী শ্রী নরেন্দ্র মোদীর সঙ্গে ভারতের বিশিষ্ট অর্থনীতিবিদদের সঙ্গে ৮ই জানুয়ারি বৈঠকের আয়োজন করেছে নীতি আয়োগ।
বৈঠকে অংশগ্রহণকারী প্রত্যেকেই জানিয়েছেন অর্থনীতির পুনরুদ্ধার দ্রুত গতিতে হচ্ছে। আগামী বছর এই বৃদ্ধি আরও ভালো হবে, যার ফলে ভারতের আর্থ-সামাজিক পরিবর্তন দ্রুত হারে হবে। অংশগ্রহণকারীরা প্রথাগত বিভিন্ন সংস্কারের বিষয় নিয়ে আলোচনা করেছেন। বিগত কয়েক বছরের এই সব সংস্কারের ফলে আত্মনির্ভর ভারত গড়ার ক্ষেত্রে সুবিধা হবে। অংশগ্রহণকারীরা ভবিষ্যতের সংস্কারের বিষয়গুলি নিয়েও তাঁদের বক্তব্য জানিয়েছেন। আগামী বছরগুলিতে পরিকাঠামো ক্ষেত্রে সরকারের ব্যয়ের ক্ষেত্রে অর্থনীতিতে সুবিধা হবে বলে মত প্রকাশ করে বেশ কিছু অংশগ্রহণকারী জানিয়েছেন পরিকাঠামো ক্ষেত্রে সরকারের বিনিয়োগ অত্যন্ত গুরুত্বপূর্ণ। উৎপাদন ক্ষেত্রে শ্রম উৎসাহী উদ্যোগের ওপর গুরুত্ব দিয়ে মোবাইল ফোন তৈরিতে উৎপাদন ভিত্তিক উৎসাহে ভারত কতটা সাফল্য পেয়েছে তা নিয়ে আলোচনা হয়েছে।
অংশগ্রহণকারীরা আর্থিক বিভিন্ন সম্ভাবনা নিয়ে আলোচনা করেছেন। তাঁরা আর্থিক ক্ষেত্রে সংস্কারের ওপর গুরুত্ব দিয়েছেন। পরিকাঠামো ক্ষেত্রে দীর্ঘমেয়াদী তহবিল নিশ্চিত করতে গৃহস্থদের সঞ্চয়ের সাহায্য নেওয়ার ওপরও গুরুত্ব দেওয়া হয়েছে। জনস্বাস্থ্য এবং শিক্ষা ক্ষেত্রে বিনিয়োগের গুরুত্বের কথা উল্লেখ করে জনসম্পদকে উন্নয়নের চালিকাশক্তি বলে চিহ্নিত করা হয়েছে।
প্রধানমন্ত্রী অংশগ্রহণকারীদের থেকে প্রাপ্ত বিভিন্ন তথ্যের প্রশংসা করে বলেছেন জাতীয় নিরাপত্তার এজেন্ডা তৈরি করতে এগুলি গুরুত্বপূর্ণ ভূমিকা পালন করবে। কোভিড-১৯এর ফলে কিভাবে পেশাদারদের কাছে নতুন চ্যালেঞ্জ দেখা গিয়েছিল প্রধানমন্ত্রী সে বিষয়টি উল্লেখ করেছেন। কৃষি, কয়লা ও খনিজ শিল্পের বাণিজ্যিকীকরণ ও শ্রম আইনের ঐতিহাসিক সংস্কার ঘটানো হয়েছে। আত্মনির্ভর ভারত প্রসঙ্গে প্রধানমন্ত্রী তাঁর রূপরেখা উল্লেখ করে বলেছেন বর্তমানে আন্তর্জাতিক সরবরাহ শৃঙ্খলে ভারতীয় সংস্থাগুলি যুক্ত হয়েছে। তিনি বিদেশী বিনিয়োগকারীদের ভারতে বিনিয়োগ করার ক্ষেত্রে আস্থা রাখার কথা উল্লেখ করেছেন। বিশ্বজুড়ে মন্দাভাব সত্ত্বেও এপ্রিল থেকে অক্টোবরের মধ্যে প্রত্যক্ষ বিদেশী বিনিয়োগের পরিমাণ গত বছরের তুলনায় ১১ শতাংশ বেড়েছে। জাতীয় স্তরে অপটিক্যাল ফাইবার নেটওয়ার্কের মাধ্যমে ভারতে বেশকিছু প্রত্যন্ত অঞ্চলে কিভাবে ইন্টারনেট সংযোগ দেওয়া হয়েছে এবং তার মধ্য দিয়ে আর্থিক বিকাশের সম্ভাবনা উজ্জ্বল হয়েছে। পরিকাঠামোর প্রসঙ্গ উল্লেখ করে প্রধানমন্ত্রী ন্যাশনাল ইনফ্রাসট্রাকচার পাইপ লাইনের কথা তুলে ধরেন। একটি বৃহৎ অর্থনৈতিক বিষয়সুচি গড়ে তুলতে প্রধানমন্ত্রী অংশীদারিত্বের গুরুত্বের কথা উল্লেখ করেছেন। বৈঠকে প্রধানমন্ত্রী ছাড়াও কেন্দ্রীয় অর্থমন্ত্রী, অর্থ প্রতিমন্ত্রী, নীতি আয়োগের ভাইস চেয়ারম্যান, পরিকল্পনা দপ্তরের প্রতিমন্ত্রী, নীতি আয়োগের সদস্যবৃন্দ, প্রধানমন্ত্রীর প্রধান সচিব ও প্রধান উপদেষ্টা, ক্যাবিনেট সচিব এবং নীতি আয়োগের মুখ্য কার্যনির্বাহী আধিকারিক উপস্থিত ছিলেন। অর্থ দপ্তরের পদস্থ আধিকারিকরাও বৈঠকে যোগ দেন।
শীর্ষ স্থানীয় যেসব অর্থনীতিবিদরা এই আলোচনায় যোগ দিয়েছেন তাঁদের মধ্যে উল্লেখযোগ্য হলেনঃ-
অরবিন্দ পানাগড়িয়া, অরবিন্দ বীরমানি, অভয় পেঠে, অশোক লাহিড়ী, অভীক বড়ুয়া, ইলা পট্টলায়ক, কে ভি কামাথ, মনিকা হালেন, রাজীব মন্ত্রী, রাকেশ মোহন, রবীন্দ্র ঢোলাকিয়া, সৌমকান্তি ঘোষ, শঙ্কর আচার্য, সোনাল ভার্মা, সুনীল জৈন।
কর্মী, জন-অভিযোগএবংপেনশনমন্ত্রক
১৮ এবং তদোর্ধ বয়সী কেন্দ্রীয় সরকারী কর্মচারীদের সকলকে দ্রুত টিকা নিতে আহ্বান জানিয়েছেন কেন্দ্রীয় মন্ত্রী ড. জিতেন্দ্র সিং
নতুন দিল্লি, ৪ই মে, ২০২১
উত্তর – পূর্বাঞ্চলের উন্নয়নের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মী, জন অভিযোগ, পেনশন, আনবিক শক্তি ও মহাকাশ দপ্তরের প্রতিমন্ত্রী ড. জিতেন্দ্র সিং, ১৮ বা তদোর্ধ বছর বয়সী কেন্দ্রীয় সরকারী কর্মচারীদের যত দ্রুত সম্ভব টিকা নিতে আহ্বান জানিয়েছেন। কর্মী দপ্তর, দিল্লির নর্থ ব্লকে টিকাকরণের জন্য নিয়মিত ক্যাম্পের আয়োজন করছে। মন্ত্রী এই উদ্যোগে সন্তোষ প্রকাশ করে বলেছেন, www.cowin.gov.in ওয়েবসাইটের মাধ্যমে টিকা নেওয়ার জন্য নাম নথিভুক্ত করতে হবে।
সরকারী কর্মচারীদেরকে আরো পরামর্শ দেওয়া হয়েছে, তারা যাতে টিকা নেওয়ার পরও কোভিড সংক্রান্ত আচরণ বিধি মেনে চলেন। যেমন – নিয়মিত হাত ধোওয়া, স্যানিটাইজ করা, মাস্ক বা ফেস কভার পরা, শারীরিক দূরত্ব বজায় রাখা ইত্যাদি। ড. সিং তেসরা মে প্রকাশিত অফিসের একটি নির্দেশের কথা উল্লেখ করেছেন। যেখানে এই সংক্রমণ প্রতিরোধে বিভিন্ন প্রতিরোধমূলক ব্যবস্থা নেবার কথা উল্লেখ । এই সংক্রান্ত নির্দেশাবলী ১৯শে এপ্রিল প্রকাশিত হয়েছিল।
মন্ত্রী আরো জানিয়েছেন, সব প্রতিষ্ঠানের কর্মীদের এই নির্দেশাবলী অক্ষরে অক্ষরে পালন করতে হবে। তিনি এই প্রসঙ্গে জানিয়েছেন, কোভিডের কারণে যাতে কোনো কাজ থেমে না থাকে, তার জন্য প্রয়োজনীয় ব্য়বস্থা নিতে হবে।
এই বিষয়ে মন্ত্রী, সব রাজ্যের মুখ্য সচিব ও কেন্দ্রশাসিত অঞ্চলের প্রশাসকদের চিঠি পাঠিয়েছেন। তিনি বলেছেন, সরকার, পুরো পরিস্থিতির দিকে নিয়মিত নজর রাখছে। এই প্রসঙ্গে মন্ত্রী গত বছর এই মহামারী প্রতিরোধে গৃহীত পদক্ষেপের কথা উল্লেখ করেন। তিনি অবশ্য বলেছেন, বাড়ি থেকে অফিসের কাজ করার জন্য কর্মী দপ্তর, যথেষ্ট সাফল্য পেয়েছে। সরকারী কর্মচারীরা অবশ্য ছুটির দিনগুলিতেও বাড়ি থেকে অফিসের কাজ করছে।
SDG/CB/SFS
(Visitor Counter : 149
প্রধানমন্ত্রীরদপ্তর
যোগাভ্যাস হল জ্ঞান, কর্ম আর ভক্তির সঠিক সমাহার : প্রধানমন্ত্রী
নয়াদিল্লী, ১৪ জুন, ২০২২
প্রধানমন্ত্রী শ্রী নরেন্দ্র মোদী বলেছেন, যোগাভ্যাস হল জ্ঞান, কর্ম আর ভক্তির সঠিক সমাহার। তিনি আরও বলেন, গতিনির্ভর এই বিশ্বে যোগাভ্যাস অতি প্রয়োজনীয় শান্তি প্রতিষ্ঠা করতে পারে।
এক ট্যুইট বার্তায় প্রধানমন্ত্রী বলেছেন, “যোগাভ্যাস হল জ্ঞান, কর্ম আর ভক্তির সঠিক সমাহার। গতিনির্ভর এই বিশ্বে যোগাভ্যাস অতি প্রয়োজনীয় শান্তি প্রতিষ্ঠা করতে পারে।”
PG/CB/NS
(
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৬৬ কোটি ৭ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে টিকাকরণের জন্য ৪ কোটি ৪৯ লক্ষেরও বেশি ডোজ রয়েছে, আরও ৮৫ লক্ষের বেশি ডোজ শীঘ্রই সরবরাহ করা হবে
নতুন দিল্লি, ৪ সেপ্টেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকার ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৬৬ কোটি ৭ লক্ষ ১৯ হাজার ৪৫৫টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে ৪ কোটি ৪৯ লক্ষ ৬৮ হাজার ৬২০টি টিকার ডোজ হাতে রয়েছে। এর পশাপাশি শীঘ্রই রাজ্য ও কেন্দ্রশাসিত অঞ্চলগুলিকে ৮৫ লক্ষ ৬৩ হাজার ৭৮০টি টিকার ডোজ সরবরাহ করা হবে।
CG/BD/AS/
(Visitor Counter : 127
প্রধানমন্ত্রীরদপ্তর
প্রধানমন্ত্রী জেএনইউ ক্যাম্পাসে ১২ই নভেম্বর স্বামী বিবেকানন্দের মূর্তির উন্মোচন করবেন
নয়াদিল্লি, ১০ নভেম্বর, ২০২০
প্রধানমন্ত্রী শ্রী নরেন্দ্র মোদী ১২ই নভেম্বর সন্ধ্যা ৬-৩০ মিনিটে ভিডিও কনফারেন্সের মাধ্যমে জওহরলাল নেহরু বিশ্ববিদ্যালয়  ক্যাম্পাসে স্বামী বিবেকানন্দের পূর্ণাবয়ব মূর্তির আবরণ উন্মোচন করবেন। কেন্দ্রীয় শিক্ষামন্ত্রী এই অনুষ্ঠানে উপস্থিত থাকবেন।
স্বামী বিবেকানন্দের দর্শন ও শিক্ষা দেশের যুব সম্প্রদায়ের কাছে আজও প্রাসঙ্গিক। তিনি শুধু ভারতের নয়, বিশ্বের লক্ষ লক্ষ মানুষের অনুপ্রেরণার উৎস এবং ভারত তাঁর জন্য গর্বিত। প্রধানমন্ত্রী সবসময়েই বলেছেন, স্বামী বিবেকানন্দের আদর্শ স্বামীজির জীবদ্দশার মতো আজও সমানভাবে প্রাসঙ্গিক। শ্রী মোদী মনে করেন, জনসাধারণের সেবা করতে এবং দেশের যুব সম্প্রদায়ের ক্ষমতায়নের জন্য শারীরিক, মানসিক ও আধ্যাত্মিকভাবে শক্তিশালী হওয়া প্রয়োজন। এর মধ্য দিয়ে আন্তর্জাতিক ক্ষেত্রে দেশের ভাবমূর্তি উজ্জ্বল হবে। ভারতের সমৃদ্ধি ও শক্তির উৎস দেশের নাগরিকরা, আর তাই, ক্ষমতায়নের মধ্য দিয়ে আত্মনির্ভর ভারত গড়ার লক্ষ্য পূরণ হবে।
প্রধানমন্ত্রীরদপ্তর
প্রবীণ অভিনেতা শরৎ বাবুর প্রয়াণে শোক প্রকাশ প্রধানমন্ত্রীর
নয়াদিল্লি, ২২ মে, ২০২৩
প্রধানমন্ত্রী শ্রী নরেন্দ্র মোদী প্রবীণ অভিনেতা শরৎ বাবুর প্রয়াণে গভীর শোক প্রকাশ করেছেন।
এক ট্যুইটে প্রধানমন্ত্রী বলেছেন, “শরৎ বাবুজী বহুমুখী সৃজনশীল প্রতিভার অধিকারী ছিলেন। তাঁর দীর্ঘ চলচ্চিত্র জীবনে বিভিন্ন ভাষায় বেশ কিছু জনপ্রিয় কাজের জন্য তিনি স্মরণীয় হয়ে থাকবেন। তাঁর মৃত্যুতে ব্যথিত। তাঁর পরিবার ও অনুরাগীদের জানাই সমবেদনা। ওঁ শান্তি”।
PG/MP/SB
(
প্রধানমন্ত্রীরদপ্তর
প্রধানমন্ত্রী এক তরুণ শিল্পীর চিত্রকর্ম এবং জনস্বাস্থ্যের জন্য ভাবনার প্রশংসা করেছেন
সৃজনশীল ক্ষেত্রে তরুণদের আগ্রহ এবং নিষ্ঠা সত্যিই প্রশংসনীয়: প্রধানমন্ত্রী
আপনার চিন্তাধারা আপনার আঁকার মতোই সুন্দর: প্রধানমন্ত্রী
টিকাকরণ অভিযান, শৃঙ্খলা পরায়নতা এবং ১৩০ কোটি ভারতীয়ের সম্মিলিত প্রচেষ্টা অতিমারির বিরুদ্ধে আমাদের লড়াইয়ের শক্তি যোগাচ্ছে: প্রধানমন্ত্রী
নতুন দিল্লি, ২৬ আগস্ট, ২০২১
প্রধানমন্ত্রী শ্রী নরেন্দ্র মোদী ব্যাঙ্গালোরের এক ছাত্র স্টিভেন হ্যারিসের চিত্রাঙ্কনের প্রশংসা করেছেন। বছর কুড়ির এই তরুণ চিত্রশিল্পী প্রধানমন্ত্রীকে নিয়ে দুটি অপূর্ব চিত্র এঁকেছেন। এছাড়াও প্রধানমন্ত্রীকে উদ্দেশ্য করে একটি চিঠি লিখেছেন। প্রধানমন্ত্রী তাঁর প্রশংসা করে উত্তর দিয়েছেন।
প্রধানমন্ত্রী লিখেছেন, সৃজনশীল ক্ষেত্রে তরুণদের আগ্রহ ও নিষ্ঠা খুবই আনন্দের। তিনি বলেছেন, " আপনার আঁকা বিষয়গুলি গভীরভাবে অনুভব করতে সত্যিই আপনার প্রতিভার স্বীকৃতি দেয়। সূক্ষাতিসূক্ষ বিষয়গুলি সত্যিই হৃদয়গ্রাহী।"
বর্তমান এই কঠিন পরিস্থিতিতে জনস্বাস্থ্য ও কল্যাণ সম্পর্কে তরুণ শিল্পীর মতামতের প্রধানমন্ত্রীর প্রশংসা করেন। প্রধানমন্ত্রী লিখেছেন," টিকাকরণ অভিযান, শৃঙ্খলা পরায়ন এবং ১৩০ কোটি ভারতীয়ের সম্মিলিত প্রচেষ্টা অতিমারির বিরুদ্ধে লড়াইয়ের আমাদের শক্তি যোগাচ্ছে।"
প্রধানমন্ত্রী আশা প্রকাশ করেছেন যে, সাধারণ মানুষ স্টিভেনের এই প্রচেষ্টাকে প্রসারিত করতে অনুপ্রাণিত হবে।
স্টিভেন প্রধানমন্ত্রীকে লেখা তাঁর চিঠিতে উল্লেখ করেছেন যে, তিনি ১৫ বছর ধরে চিত্রকলার সঙ্গে যুক্ত রয়েছেন। একশ টিরও বেশি পুরস্কার পেয়েছেন। তিনি প্রধানমন্ত্রীকে তাঁর অনুপ্রেরণা হিসেবে বর্ণনা করেছেন এবং করোনার বিরুদ্ধে টিকাকরণ অভিযানের প্রশংসা করেছেন।
CG/ SB
(
সংস্কৃতিমন্ত্রক
কুশিনগর আন্তর্জাতিক বিমানবন্দরের উদ্বোধন উপলক্ষে প্রধানমন্ত্রী আগামীকাল কুশিনগরে অভিধাম্মা দিবস উদযাপন অনুষ্ঠানে যোগ দেবেন
নয়াদিল্লি, ১৯ সেপ্টেম্বর, ২০২১
উত্তরপ্রদেশ সরকারের সহযোগিতায় কেন্দ্রীয় সংস্কৃতি মন্ত্রক ও আন্তর্জাতিক বৌদ্ধ কনফেডারেশন আগামীকাল উত্তরপ্রদেশের কুশিনগরে অভিধাম্মা দিবস উদযাপন অনুষ্ঠানের আয়োজন করছে। আশ্বিন পূর্ণিমা উপলক্ষে এই কর্মসূচির আয়োজন করা হচ্ছে। অনুষ্ঠানে প্রধানমন্ত্রী শ্রী নরেন্দ্র মোদী যোগ দেবেন। এছাড়াও, বৌদ্ধ ধর্মাবলম্বী শ্রীলঙ্কা, থাইল্যান্ড, মায়ানমার, দক্ষিণ কোরিয়া, নেপাল, ভুটান ও কাম্বোডিয়ার বৌদ্ধভিক্ষুরা উপস্থিত থাকবেন। বিভিন্ন দেশের রাষ্ট্রদূতদেরও এই অনুষ্ঠানে যোগ দেওয়ার সম্ভাবনা রয়েছে। বর্ষা মরশুমের তিন মাস বৌদ্ধভিক্ষু ও সন্ন্যাসীনীরা বৌদ্ধমঠ ও উপাসনালয়ে দীর্ঘ এই সময় অতিবাহিত করেন। তাই, আশ্বিন পূর্ণিমার দিনটি তাঁদের কাছে অন্যতম পবিত্র তিথি হিসেবে বিবেচিত হয়। এই অনুষ্ঠানে উত্তরপ্রদেশের রাজ্যপাল শ্রীমতী আনন্দিবেন প্যাটেল, রাজ্যের মুখ্যমন্ত্রী যোগী আদিত্যনাথ, কেন্দ্রীয় আইন ও ন্যায়বিচার মন্ত্রী শ্রী কিরেন রিজিজু, কেন্দ্রীয় সংস্কৃতি ও পর্যটন মন্ত্রী শ্রী জি কিষাণ রেড্ডি সহ অসামরিক বিমান পরিবহণ মন্ত্রী শ্রী জ্যোতিরাদিত্য মাধবরাও সিন্ধিয়া এবং একাধিক কেন্দ্রীয় মন্ত্রকের প্রতিমন্ত্রীরা উপস্থিত থাকবেন।
শ্রীলঙ্কার ওয়াসকাদুয়া মন্দিরের বর্তমান মহানায়কের নেতৃত্বে ১২ সদস্যের একটি বৌদ্ধভিক্ষু দল সহ ১২৩ জন প্রতিনিধি অংশ নেবেন। এই প্রতিনিধিদলে বর্তমান শ্রীলঙ্কা সরকারের পাঁচজন মন্ত্রী সহ ক্যাবিনেট মন্ত্রী মিঃ নমল রাজাপক্ষেও থাকছেন।
উল্লেখ করা যেতে পারে, উত্তরপ্রদেশের প্রাচীন শহর কুশিনগর ভগবান গৌতম বুদ্ধের সর্বশেষ ধ্যানস্থল হয়ে উঠেছিল। এখানেই ভগবান বুদ্ধ তাঁর দেহ রাখার পর মহাপরিনির্বাণ অর্জন করেছিলেন। আর এ কারণেই প্রাচীন কুশিনগর সুদূর অতীত থেকে বৌদ্ধ ধর্মাবলম্বীদের কাছে অন্যতম তীর্থস্থান হয়ে উঠেছে। প্রধানমন্ত্রী শ্রী নরেন্দ্র মোদী আগামীকাল কুশিনগর বিমানবন্দর উদ্বোধনের সঙ্গে সঙ্গে সারা বিশ্বের বৌদ্ধ ধর্মাবলম্বীদের কাছে এই পূণ্য তীর্থ শহরটির সঙ্গে যোগাযোগের এক নতুন পথের সূচনা হতে চলেছে।
এই উপলক্ষে প্রধানমন্ত্রী শ্রীলঙ্কা ও অন্যান্য দেশের বৌদ্ধভিক্ষুদের বস্ত্র ও পোশাক দান করবেন। এর আগেও প্রধানমন্ত্রী দেশে ও বিদেশে একাধিক অনুষ্ঠানে বৌদ্ধভিক্ষুদের বস্ত্র ও পোশাক দান করেছেন। ২০১৪-তে শ্রীলঙ্কা সফরের সময় কলম্বোর মহাবোধি সোসাইটিতে প্রধানমন্ত্রী বৌদ্ধভিক্ষুদের বস্ত্র ও পরিচ্ছদ দান করেন। ২০১৮-তে নতুন দিল্লিতে ভেসাক বুদ্ধ পূর্ণিমা দিবস উদযাপন অনুষ্ঠানেও প্রধানমন্ত্রী বিভিন্ন দেশের বৌদ্ধভিক্ষু ও সন্ন্যাসীনীদের এ ধরনের বস্ত্র ও পোশাক দান করেন।
এই উপলক্ষে অজন্তা ফ্রেসকস, বুদ্ধিস্ট সূত্র ক্যালিগ্রাফি, বুদ্ধিস্ট আর্টিফ্যাক্টস ও গুজরাটের বিভিন্ন জায়গা থেকে পাওয়া আলোকচিত্রের প্রদর্শনীর আয়োজন করা হচ্ছে। প্রধানমন্ত্রী অজন্তা গুহাচিত্রের আদলে নির্মিত একটি আলোকচিত্রের প্রদর্শনীও ঘুরে দেখবেন। বৌদ্ধ ধর্মের সঙ্গে যুক্ত এই শিল্পকলাগুলি ভারতে সমৃদ্ধ বৌদ্ধ ঐতিহ্য ও পরম্পরার সাক্ষ্য বহন করে।
CG/BD/DM/
(Visitor Counter : 171
শ্রমওকর্মসংস্থানমন্ত্রক
কৃষি ও গ্রামীণ শ্রমিকদের জন্য সর্বভারতীয় গ্রাহক মূল্যসূচক ভিত্তিক নম্বর – জুলাই ২০২০
নয়াদিল্লি, ২০ অগাস্ট, ২০২০
১৯৮৬-৮৭’কে ১০০ হিসাবে ভিত্তি করে কৃষি ও গ্রামীণ শ্রমিকদের জন্য এ বছরের জুলাই মাসের সর্বাভারতীয় গ্রাহক মূল্য সূচক ভিত্তিক তথ্য প্রকাশিত হয়েছে। প্রকাশিত পরিসংখ্যান অনুযায়ী, কৃষি শ্রমিকদের ক্ষেত্রে মূল্য সূচক ৩ পয়েন্ট বেড়ে ১ হাজার ২১ এবং গ্রামীণ শ্রমিকদের ক্ষেত্রে মূল্য সূচক ৪ পয়েন্ট বেড়ে ১ হাজার ২৮ হয়েছে। কৃষি ও গ্রামীণ শ্রমিক ক্ষেত্রে সাধারণ সূচকে বৃদ্ধি পাওয়ার মূল কারণ হ’ল – অড়হর ডাল, মুসুর ডাল, চীনেবাদাম তেল, খাসির মাংস, পোল্ট্রিজাত সামগ্রী, শাকসব্জি ও ফলমূলের দাম বৃদ্ধি পাওয়া।
উল্লেখ করা যেতে পারে, মূল্য সূচকে উত্থান ও পতনের বিষয়টি পৃথক পৃথক রাজ্যে ভিন্ন রকম। কৃষি শ্রমিকদের ক্ষেত্রে সূচক ১৭টি রাজ্যে ১-১৫ পয়েন্ট পর্যন্ত বেড়েছে এবং ৩টি রাজ্যে ৩-৮ পয়েন্ট পর্যন্ত কমেছে। সর্বাধিক ১ হাজার ২১৬ পয়েন্ট নিয়ে তামিলনাডু রাজ্যগুলির মধ্যে তালিকায় সবার ওপরে এবং ৭৮৬ পয়েন্ট নিয়ে হিমাচল প্রদেশ তালিকায় সবার নীচে রয়েছে।
একইভাবে, গ্রামীণ শ্রমিকদের ক্ষেত্রেও গ্রাহক মূল্য সূচক ১৫টি রাজ্যে ১-১৪ পয়েন্ট বেড়েছে এবং ৪টি রাজ্যে সূচক ১-৫ পয়েন্ট কমেছে। কেবল রাজস্থানেই সূচকের ক্ষেত্রে কোনও পরিবর্তন হয়নি। সূচকে সর্বাধিক ১ হাজার ২০২ পয়েন্ট নিয়ে তামিলনাডু তালিকায় সবার ওপরে এবং ৮৩৮ পয়েন্ট নিয়ে হিমাচল প্রদেশ তালিকায় সবার নীচে রয়েছে।
রাজ্যগুলির মধ্যে কৃষি শ্রমিকদের ক্ষেত্রে গ্রাহক মূল্য সূচক-ভিত্তিক নম্বর সর্বাধিক ১৫ পয়েন্ট বেড়েছে মেঘালয়ে এবং গ্রামীণ শ্রমিকদের ক্ষেত্রে সূচক-ভিত্তিক নম্বর সর্বাধিক ১৪ পয়েন্ট বেড়েছে কেন্দ্রশাসিত জম্মু কাশ্মীর ও মেঘালয়ে। মূল্য সূচক-ভিত্তিক নম্বর ঊর্ধ্বমুখী হওয়ার কারণ হ’ল – দুধ, খাসির মাংস, শুকনো মাছ, বিড়ি, শাকসব্জি ও ফলমূল এবং বাসের ভাড়া বৃদ্ধি পাওয়া। পক্ষান্তরে, কৃষি ও গ্রামীণ শ্রমিকদের ক্ষেত্রে গ্রাহক মূল্য সূচক-ভিত্তিক নম্বর সবচেয়ে কমেছে ত্রিপুরায়। এই রাজ্যে কৃষি শ্রমিকদের ক্ষেত্রে মূল্য সূচক বৃদ্ধি নম্বর ৮ পয়েন্ট এবং গ্রামীণ শ্রমিকদের ক্ষেত্রে সূচক-ভিত্তিক নম্বর ৫ পয়েন্ট কমেছে। অবশ্য, সূচক হার নিম্নমুখী হওয়ার কারণ চাল, খাসি মাংস, কাঁচা মাছ/শুকনো মাছ প্রভৃতির দাম হ্রাস পাওয়া।
(CG/BD/SB
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ২৫শে জুলাই, ২০২১
দেশজুড়ে টিকাকরণ অভিযানে এ পর্যন্ত ৪৩ কোটি ৩১লক্ষ টিকা দেওয়া হয়েছে।
সারা দেশে এ পর্যন্ত মোট সুস্থ হয়েছেন ৩ কোটি ৫ লক্ষ ৪৩হাজার ১৩৮ জন।
বর্তমানে কোভিড মুক্ত হওয়ার হার ৯৭.৩৬%।
গত চব্বিশ ঘন্টায় আরোগ্য লাভ করেছেন ৩৯,৯৭২ জন।
এই সময়ে নতুন করে সংক্রমিত হয়েছেন ৩৯,৭৪২ জন।
ভারতে চিকিৎসাধীন সংক্রমিতের সংখ্যা বর্তমানে ৪,০৮,২১২জন ।
মোট সংক্রমিতের মাত্র ১.৩% এখন চিকিৎসাধীন।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ২.২৪%।
পরপর ৩৪ দিন দৈনিক সংক্রমিতের হার ৩%র কম౼আজ এই হার ২.৩১%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৪৫কোটি ৬২ লক্ষ।
CG/CB
(Visitor Counter : 107